Teine suur eestikeelsuse kiire levimisega silma paistev ala on tasuta levitatav tarkvara, näiteks mõned Linuxi kasutajaliidesed ja meiliklient Pegasus. Neid on tõlkinud entusiastid oma vabast ajast. Korduvalt on pakutud, et kui  huvilised olemas, tõlgime siis kommertstooted ka ära, kuid selline hobitegevus ei lähe kommertsfirmade puhul läbi nende firmade hiiglasliku bürokraatiarägastiku tõttu. Pegasus näiteks on ühe konkreetse inimese kirjutatud ja tõlkimise kokkuleppe saamiseks piisas tõlkijatel minu teada paari kirja vahetamisest autoriga. Linuxi juppide puhul pole üldse vaja kelleltki luba küsida, nende litsentsis on juba ette lubatud igasugune arendus- ja täiendustegevus. Pea ainus tingimus on, et tulemuse eest ei tohi raha küsida.